CELEX: 62019CN0730
Language: el
Date: 2019-10-03 00:00:00
Title: Υπόθεση C-730/19: Προσφυγή της 3ης Οκτωβρίου 2019 – Ευρωπαϊκή Επιτροπή κατά Δημοκρατίας της Βουλγαρίας

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/34
            
         
      Προσφυγή της 3ης Οκτωβρίου 2019 – Ευρωπαϊκή Επιτροπή κατά Δημοκρατίας της Βουλγαρίας
      (Υπόθεση C-730/19)
      (2019/C 399/40)
      Γλώσσα διαδικασίας: η βουλγαρική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: Y. Marinova, E. Manhaeve)
      
         Καθής: Δημοκρατία της Βουλγαρίας
      
         Αιτήματα
      
      Η Ευρωπαϊκή Επιτροπή ζητεί από το Δικαστήριο:
      
                  —
               
               
                  Να αναγνωρίσει ότι η Δημοκρατία της Βουλγαρίας παρέβη τις υποχρεώσεις που υπέχει από το άρθρο 13, παράγραφος 1, της οδηγίας 2008/50/ΕΚ (1), σε συνδυασμό με το παράρτημά της XI, παραλείποντας συστηματικώς και συνεχώς να τηρήσει στην περιοχή BG0006 (Νοτιοανατολική Βουλγαρία):
                  
                              i)
                           
                           
                              από το έτος 2007 την ωριαία οριακή τιμή διοξειδίου του θείου,
                           
                        
                              ii)
                           
                           
                              από το έτος 2007 – με εξαίρεση τα έτη 2010 και 2012 – την ημερήσια οριακή τιμή διοξειδίου του θείου,
                           
                        
            
                  —
               
               
                  να αναγνωρίσει ότι η Δημοκρατία της Βουλγαρίας έχει παραβεί από τις 11 Ιουνίου 2010 τις υποχρεώσεις που υπέχει από το άρθρο 23, παράγραφος 1, της οδηγίας 2008/50/ΕΚ, σε συνδυασμό με το παράρτημά της XV, τμήμα Α, ιδίως δε την υποχρέωση που υπέχει από το άρθρο 23, παράγραφος 1, δεύτερο εδάφιο, να μεριμνά, ώστε η περίοδος υπερβάσεως των ανωτέρω οριακών τιμών διοξειδίου του θείου στην περιοχή BG0006 (Νοτιοανατολική Βουλγαρία) να είναι όσο το δυνατόν συντομότερη,
               
            
                  —
               
               
                  να καταδικάσει τη Δημοκρατία της Βουλγαρίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Ως πρώτο λόγο προσφυγής η Επιτροπή προβάλλει ότι η Δημοκρατία της Βουλγαρίας παρέβη τις διατάξεις του άρθρου 13, παράγραφος 1, της οδηγίας 2008/50/ΕΚ, σε συνδυασμό με το παράρτημά της XI, καθόσον στην περιοχή BG0006 (Νοτιοανατολική Βουλγαρία) παραλείποντας συστηματικώς και συνεχώς να τηρήσει την ωριαία και ημερήσια οριακή τιμή διοξειδίου του θείου.
      Ως δεύτερο λόγο προσφυγής η Επιτροπή προβάλλει ότι η Δημοκρατία της Βουλγαρίας παρέβη τις υποχρεώσεις που υπέχει από το άρθρο 23, παράγραφος 1, δεύτερο εδάφιο της οδηγίας 2008/50/ΕΚ, σε συνδυασμό με το παράρτημά της XI, τμήμα Α, καθόσον από τις 11 Ιουνίου 2010 δεν έχει προβλέψει κανένα πρόσφορο μέτρο στα σχέδιά της για την ποιότητα του αέρα, προκειμένου να λάβει πρόνοια, ώστε η περίοδος υπερβάσεως να είναι όσο το δυνατόν συντομότερη.
      
         (1)  Οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ 2008, L 152, σ. 1).